**8 akcentologijos seminaras**

**Tema.** Veiksmažodžio pagrindinių ir išvestinių formų bei priešdėlinių veiksmažodžių kirčiavimas.

B. Stundžios vadovėlis, p. 129–132, 133–140, 141–153 (nemažai vietos užima sukirčiuotų žodžių paradigmos); A. Kazlauskienės vadovėlis, p. 42–43, 102–105, 108–112.

Užduotys.

1. Sukirčiuokite dviskiemenių veiksmažodžių bendratis. Parašykite formas, kuriomis remdamiesi nustatėte bendraties priegaidę.

bėgti – \_\_\_\_\_\_\_\_\_\_\_\_\_\_\_, spiegti – \_\_\_\_\_\_\_\_\_\_\_\_\_\_\_\_,

lėkti – \_\_\_\_\_\_\_\_\_\_\_\_\_\_\_\_, rėkti – \_\_\_\_\_\_\_\_\_\_\_\_\_\_\_\_,

nykti – \_\_\_\_\_\_\_\_\_\_\_\_\_\_\_, vykti – \_\_\_\_\_\_\_\_\_\_\_\_\_\_\_\_,

trūkti – \_\_\_\_\_\_\_\_\_\_\_\_\_\_\_\_, kloti – \_\_\_\_\_\_\_\_\_\_\_\_\_\_\_\_,

moti – \_\_\_\_\_\_\_\_\_\_\_\_\_\_\_\_, šluoti – \_\_\_\_\_\_\_\_\_\_\_\_\_\_\_\_,

liesti – \_\_\_\_\_\_\_\_\_\_\_\_\_\_\_\_, tiesti – \_\_\_\_\_\_\_\_\_\_\_\_\_\_\_\_,

pūsti – \_\_\_\_\_\_\_\_\_\_\_\_\_\_\_\_, piešti – \_\_\_\_\_\_\_\_\_\_\_\_\_\_\_\_,

lošti – \_\_\_\_\_\_\_\_\_\_\_\_\_\_\_\_, ruošti – \_\_\_\_\_\_\_\_\_\_\_\_\_\_\_\_,

1. Sukirčiuokite išvestines veiksmažodžio formas:

girdėdamas, naikintų, miegosiu, sluoksniuotas, linkėk, rakindami, ridendavus, žiūrėsim, tingėdavus, ieškotinas, badytų, žvejodamas, skraidysiu, brangink, valdydavo, kikendavus, mojuodami, lukštendama, augintinas, nešiosime, regėtas, diktuotume, bandytinas.

1. Sukirčiuokite sangrąžines formas.

Rengiuosi – rengiasi, skalbiesi – skalbiasi, deguosi – degasi, segiesi – segasi, piluosi – pilasi, remiesi – remiasi, stumiuosi – stumiasi, giniesi – ginasi, tariuosi – tariasi, rausiesi – rausiasi, džiaugiuosi – džiaugiasi.

1. Sukirčiuokite būsimojo laiko veiksmažodžius (a) ir dalyvius bei padalyvius (b).

a) raminti – raminsiu, raminsi, ramins, raminsime, raminsite; gauti – gausiu, gausi, gaus, gausime, gausite; bausti – bausiu, bausi, bausime, bausite; gyventi – gyvensiu, gyvensi, gyvens, gyvensime, gyvensite; sėdėti – sėdėsiu, sėdėsi, sėdės, sėdėsime, sėdėsite; vengti – vengsiu, vengsi, vengs, vengsime, vengsite;

b) raminti – raminsiąs, raminsianti; raminsiant; gauti – gausiąs, gausianti; gausiant; bausti – bausiąs, bausianti; bausiant; gyventi – gyvensiąs, gyvensianti; gyvensiant; sėdėti – sėdėsiąs, sėdėsianti; sėdėsiant; vengti – vengsiąs, vengsianti, vengsiant.

1. Gretindami sukirčiuokite veiksmažodžius. Atkreipkite dėmesį į veiksmažodžių tariamosios nuosakos kirčiavimą.

Arti – artum, artų; raminti – ramintum, ramintų; gauti – gautum, gautų; bausti – baustum, baustų; griauti – griautum, griautų; gyventi – gyventum, gyventų; leisti – leistum, leistų; sėdėti – sėdėtum, sėdėtų; vengti – vengtum, vengtų.

1. Sukirčiuokite veiksmažodžių neveikiamosios rūšies esamojo laiko dalyvius ir nustatykite jų kirčiuotes.

Gerbiamas, gerbiama (\_\_); rašomas, rašoma (\_\_); šnekamas, šnekama (\_\_); vaizduojamas, vaizduojama (\_\_); žymimas, žymima (\_\_); užkrečiamas, užkrečiama (\_\_); pakenčiamas, pakenčiama (\_\_); vykdomas, vykdoma (\_\_); teigiamas, teigiama (\_\_); leidžiamas, leidžiama (\_\_); nekilnojamas, nekilnojama (\_\_); lemiamas, lemiama (\_\_).

1. Sukirčiuokite žodžių junginius su priešdėliniais veiksmažodžiais.

Švariai išskalbia, vos krepšį patempia, vaikus papuošia, vieną dalyvį pralenkia, grindis pašluoja, šunį pašeria, darbo nebaigia, sugriebia už rankos, švelniai apglėbia motiną, skardžiai suspiegia, žinia prislegia, įsteigia draugiją, piktai pažvelgia, neišvengia bausmės, priraugia agurkų, įteikia knygą, draugas mane aplenkia, įstumia į vandenį, niekas neatsiliepia, dėmesį nukreipia, ištiesia ranką, užleidžia vietą, pasibeldžia į duris.

1. Sukirčiuokite tekstą.

Kur mokytis?

Kur stoti? Ką rinktis? Kokia profesija man ateityje padės būti laimingam, pripažintam ir pasiturinčiam? Kam aš pats esu tinkamas, ko vertas? Kur krypsta mano žvilgsnis? Kas labiausiai širdį traukia? Tokių klausimų jaunimui kyla kasmet, jie kamuoja daugybę abiturientų. Gal būti programuotoju? Juk kompiuterio dažnai prireikia kiekvienam, be jo šiais laikais nė žingsnio nežengsi. Gal mokytis vairuoti lėktuvą? Sakoma, kad po dešimtmečio žmogui nebereikės pačiam visokių sudėtingų mašinų valdyti: gulėsi sau minkštai ant sofos, spaudysi pultelio mygtukus, o lėktuvas vartysis padangėse, automobilis pats keliu riedės. Gal pasinerti į visus taip žavintį, viliojantį meno pasaulį – piešti, šokti ar dainuoti, vaidinti teatro scenoje, rašyti eiles? Tiesa, kai atidžiau pasižiūri, pasvarstai, tai supranti, kad ne visiems lemta pasidaryti muzikos žvaigždėmis, pripažintais aktoriais ar literatūros garsenybėmis, ne visi pasiekia laimėjimų ir kitose srityse. Visur praverčia nuo vaikystės išsiugdyti gabumai, įgūdžiai, tvirtas charakteris, sugebėjimas nenusiminti nesėkmei ištikus. Juk nepakliuvęs į trokštamą aukštąją mokyklą ilgai nesėdėsi nosį nukabinęs, graudžiai nesiguosi pirmam sutiktam – reikės kitur duoną užsidirbti ir nenusivilti gyvenimu.

Kam nesiseka tikslieji mokslai, tas atsargiai žvalgosi į Filologijos fakultetą, tikėdamasis čia pritapti, rasti savo kelią. Pramokęs užsienio kalbų, gerai pasikaustęs gramatikos dalykuose, perkandęs grožinės literatūros įvaizdžių subtilybes, nepražūsi plačiajame pasaulyje, vis jau gausi kokią nors neblogą tarnybą leidykloje, žurnalo redakcijoje ar mokykloje. O gal būsi pašauktas ir į garbingą mūzų draugiją? Tada išsipildytų pati didžiausia tavo svajonė. Poeto, rašytojo karjera žavi ir masina daugelį, tik nedaugeliui pavyksta jos siekti. O gal ir kitaip galima pasidaryti žinomam ir gerbiamam? O kol kas reikės fakultete ilgai ir kantriai krimsti karčias mokslo šaknis ir laukti, kol prinoks jo saldūs vaisiai.